
50 DR.31.3.2003 
 
 Tuan Mohd. Apandi bin Haji Mohamad:  Tuan Yang di-Pertua, terima kasih dan 
Yang Berhormat Menteri.  Saya fikir angka bilangan hari yang diberikan lebih kurang dalam 
lapan ke sembilan bulan, okey, boleh diterimalah.  Tetapi sekiranya kelewatan masih 
berlaku, berapa lama lagi tempoh  yang boleh dimaafkan oleh pemohon-pemohon.  Boleh 
atau tidak boleh kita kira timbal balik.  Kalau lewat orang bayar cukai, kita kenakan penalti, 
kalau permohonan itu menepati syarat, boleh ataupun tidak boleh pihak pemohon 
dikecualikan beberapa bayaran, kerana kesilapan itu dilakukan oleh pihak yang  
bertanggungjawab. 

 Mereka telah memenuhi syarat-syarat, tetapi kerana kelewatan di pihak kerajaan, 
menyebabkan permohonan tersebut itu lewat, boleh ataupun tidak boleh kita buat timbal 
balik, yang ini lewat bayar, dikenakan penalti, yang ini lewat lulus minta dikurangkan cukai-
cukai yang sepatutnya, barulah saya fikir kesungguhan akan ada di pihak kerajaan.  Minta 
pengakuan, insya-Allah. 

 Tengku Dato' Adnan bin Tengku Mansor:  Tuan Yang di-Pertua, saya 
mengucapkan terima kasih kepada sahabat saya daripada Jeli.  Dia minta saya buat 
pengakuan.  Untuk makluman Ahli Yang Berhormat, setiap apa yang kita hendak 
perakukan, kita mesti berbincang dengan pegawai-pegawai Jabatan Tanah Wilayah 
Persekutuan.  Cadangan Yang Berhormat itu, saya akan,…. mereka pun ada bersama-
sama di dalam Dewan yang mulia ini, kita akan berbincang dan barangkali kita boleh 
melihat cadangan Ahli Yang Berhormat itu supaya ia menjadi suatu, dengan izin, challenge, 
bagi jabatan untuk memastikan bahawa strata titles yang diperlukan mengikut piagam 
pengguna yang telah kita tetapkan. 

 Tetapi setakat yang telah dimaklumkan kepada saya oleh pegawai-pegawai 
setakat hari ini, kesemua yang mengikut peraturan, dikeluarkan lebih awal daripada hari 
yang telah saya sebutkan.  Dan saya berkeyakinan bahawa pegawai-pegawai Jabatan 
Tanah Wilayah Persekutuan tahu masalah dan memang bekerja dengan tungkus lumus 
untuk memastikan bahawa hak-hak milik strata ini dan hak-hak milik tanah-tanah lain dapat 
diselesaikan dengan secepat mungkin. 

 Yang Berhormat juga telah membangkitkan tadi, siapakah pihak berkuasa di 
negeri Wilayah Persekutuan.  Bagi Wilayah Persekutuan Kuala Lumpur, berkenaan dengan 
Kanun Tanah Negara, yang berkuasa berkenaan dengan tanah, seperti mana yang telah 
saya sebutkan tadi, ialah diberi kepada Jemaah Menteri dan telah diwakilkan kepada 
jawatankuasa yang telah saya sebutkan tadi, terdiri daripada Ketua Setiausaha Negara, 
Ketua Pengarah Tanah dan Galian, Datuk Bandar Kuala Lumpur, wakil Kementerian 
Kewangan, wakil Jabatan Perdana Menteri dan Jabatan Perancang Bandar dan Desa. 

 Yang Berhormat juga telah bangkitkan berkenaan dengan masalah Malay 
Agriculture  Settlement (MAS) dan berkenaan dengan penurunan kuasa untuk meluluskan 
pembangunan pada tahun 1995 kepada Jawatankuasa MAS bagi Kampung Bahru.  Yang 
sebenarnya ini telah ditarik balik.  Pada ketika dahulu kita memang membenarkan 
jawatankuasa ini untuk meluluskan rumah dua tingkat sahaja dalam kawasan Kampung 
Bahru.  Dan untuk makluman Ahli Yang Berhormat, segala pembangunan Kampung Bahru 
sekarang ini terletak di atas bidang kuasa Dewan Bandaraya Kuala Lumpur dan tidak lagi di 
atas kuasa yang telah disebutkan tadi oleh MAS. 

 Tuan Yang di-Pertua:  Ya, Kepong bangun Yang Berhormat ya. 

 Dr. Tan Seng Giaw:  Tuan Yang di-Pertua, ini mengenai Kampung Barulah, lebih 
sepuluh tahun yang lepas Yang Amat Berhormat Perdana Menteri pernah mencadangkan 
satu projek di Kampung Baru dan dianggarkan pampasan untuk mengambil alih kawasan 
itu mungkin tidak sampai RM20 juta RM30 juta, tetapi apabila penduduk menuntut lebih 
RM100 juta ataupun RM200 juta, Yang Amat Berhormat datang ke sini untuk 
mengumumkan bahawa projek itu dibatalkan.  Apakah terjadi dengan projek seumpama ini 
Yang Berhormat?  Adakah cadangan Yang Berhormat untuk mengadakan projek yang baru 
di kawasan itu? 

 Tengku Dato' Adnan bin Tengku Mansor:  Tuan Yang di-Pertua, seperti yang 
disebut oleh Pendang, dia kata dia sudah lama dalam Dewan, tadi saya sudah bincang 
berkenaan dengan Kampung Baru, barangkali Yang Berhormat terlewat saya tidak tahulah.  



Mereka telah memenuhi syarat-syarat, tetapi kerana kelewatan di pihak kerajaan, menyebabkan permohonan tersebut itu lewat, boleh ataupun tidak boleh kita buat timbal balik, yang ini lewat bayar, dikenakan penalti, yang ini lewat lulus minta dikurangkan cukai- cukai yang sepatutnya, barulah saya fikir kesungguhan akan ada di pihak kerajaan. Minta pengakuan, insya-Allah. Tengku Dato' Adnan bin Tengku Mansor: Tuan Yang di-Pertua, saya mengucapkan terima kasih kepada sahabat saya daripada Jeli. Dia minta saya buat pengakuan. Untuk makluman Ahli Yang Berhormat, setiap apa yang kita hendak perakukan, kita mesti berbincang dengan pegawai-pegawai Jabatan Tanah Wilayah Persekutuan. Cadangan Yang Berhormat itu, saya akan,.... mereka pun ada bersama- sama di dalam Dewan yang mulia ini, kita akan berbincang dan barangkali kita boleh melihat cadangan Ahli Yang Berhormat itu supaya ia menjadi suatu, dengan izin, challenge, bagi jabatan untuk memastikan bahawa strata titles yang diperlukan mengikut piagam pengguna yang telah kita tetapkan. Tetapi setakat yang telah dimaklumkan kepada saya oleh pegawai-pegawai setakat hari ini, kesemua yang mengikut peraturan, dikeluarkan lebih awal daripada hari yang telah saya sebutkan. Dan saya berkeyakinan bahawa pegawai-pegawai Jabatan Tanah Wilayah Persekutuan tahu masalah dan memang bekerja dengan tungkus lumus untuk memastikan bahawa hak-hak milik strata ini dan hak-hak milik tanah-tanah lain dapat diselesaikan dengan secepat mungkin. Yang Berhormat juga telah membangkitkan tadi, siapakah pihak berkuasa di negeri Wilayah Persekutuan. Bagi Wilayah Persekutuan Kuala Lumpur, berkenaan dengan Kanun Tanah Negara, yang berkuasa berkenaan dengan tanah, seperti mana yang telah saya sebutkan tadi, ialah diberi kepada Jemaah Menteri dan telah diwakilkan kepada jawatankuasa yang telah saya sebutkan tadi, terdiri daripada Ketua Setiausaha Negara, Ketua Pengarah Tanah dan Galian, Datuk Bandar Kuala Lumpur, wakil Kementerian Kewangan, wakil Jabatan Perdana Menteri dan Jabatan Perancang Bandar dan Desa. Yang Berhormat juga telah bangkitkan berkenaan dengan masalah Malay Agriculture Settlement (MAS) dan berkenaan dengan penurunan kuasa untuk meluluskan pembangunan pada tahun 1995 kepada Jawatankuasa MAS bagi Kampung Bahru. Yang sebenarnya ini telah ditarik balik. Pada ketika dahulu kita memang membenarkan jawatankuasa ini untuk meluluskan rumah dua tingkat sahaja dalam kawasan Kampung Bahru. Dan untuk makluman Ahli Yang Berhormat, segala pembangunan Kampung Bahru sekarang ini terletak di atas bidang kuasa Dewan Bandaraya Kuala Lumpur dan tidak lagi di atas kuasa yang telah disebutkan tadi oleh MAS. Tuan Yang di-Pertua: Ya, Kepong bangun Yang Berhormat ya. Dr. Tan Seng Giaw: Tuan Yang di-Pertua, ini mengenai Kampung Barulah, lebih sepuluh tahun yang lepas Yang Amat Berhormat Perdana Menteri pernah mencadangkan satu projek di Kampung Baru dan dianggarkan pampasan untuk mengambil alih kawasan itu mungkin tidak sampai RM20 juta RM30 juta, tetapi apabila penduduk menuntut lebih RM100 juta ataupun RM200 juta, Yang Amat Berhormat datang ke sini untuk mengumumkan bahawa projek itu dibatalkan. Apakah terjadi dengan projek seumpama ini Yang Berhormat? Adakah cadangan Yang Berhormat untuk mengadakan projek yang baru di kawasan itu?. Tengku Dato' Adnan bin Tengku Mansor: Tuan Yang di-Pertua, seperti yang disebut oleh Pendang, dia kata dia sudah lama dalam Dewan, tadi saya sudah bincang berkenaan dengan Kampung Baru, barangkali Yang Berhormat terlewat saya tidak tahulah.